《柳梢青 怀友人在白下》
清代·李良年

春事闲探，日斜风细，叶叶轻帆。燕子来时，梅花落尽，人在江南。

晚来何处停骖。携手地、王孙旧谙。白下残钟，青溪远笛，今夜难堪。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。